'Jeg faldt og penetrerede hende ved et uheld'. Sådan lyder forklaringen fra millionær, der er anklaget for at have voldtaget en teenager

Ehsan Abdulaziz er anklaget for voldtægt efter en episode, hvor han tilbragte en nat med en 18-årig kvinde.

Absulaziz, der har tjent millioner som bygherre, forklarer sig imidlertid med, at han ved et uheld penetrerede hende, da han faldt ned oven på hende. Sådan lød forklaringen i britiske Southwark Crown Court, skriver The Independent.

Den 46-årige millionær mødte angiveligt den 18-årige kvinde på en natklub i London, hvor hun var med sin veninde. Han tilbød begge kvinder et lift til hans hjem i sin Aston Martin, hvorefter begge kvinder tog med ham. Efterfølgende tog han den ene kvinde med ind i soveværelset, lød det i retten om episoden, der fandt sted i august 2014.

Se også: 44-årig voldtog adskillige kvinder gennem 10 år

Det næste offeret husker er, at hun vågnede tidligt om morgenen ved, at Ehsan Abdulaziz lå oven på hende og forsøgte at trænge ind i hende.

- Hun vågnede ved, at den anklagede kyssede hende og havde sin penis inde i hendes vagina, fortalte anklageren Jonathan Davies ifølge The Times.

Efterfølgende spurgte hun, hvad han lavede, og han sagde 'Det er fint' for at indikere, at hendes veninde sov.

- Hun stod op for at finde sin veninde, forsøgte at vække hende, men kunne ikke. Så hun prøvede at komme ud af lejligheden, så hurtigt hun kunne, sagde anklager Jonathan Davies.

Se også: Tiltale: Voldtog 13-årig på skolens toilet

Da Eshan Abdulaziz blev anholdt, sagde han eftersigende: 'Det må hun bevise.'

Over for politiet hævdede han, at kvinden havde trukket ham over til sig og placeret hans hånd mellem hendes ben. Men da man ved hjælp af DNA-tests fandt spor af sæd, blev han afhørt igen.

Ifølge The Daily Telegraph skulle anklageren havde fortalt retten følgende:

- I den anden afhøring fortalte han, at hun pressede hans hænder ned mod sin vagina. Han sagde, at han faldt ned over hende, og at hans penis muligvis har penetreret hendes vagina.

Retssagen er fortsat i gang, men Eshan Abdulaziz nægter at have voldtaget den 18-årige kvinde.

Se også: 14-årig pige ville stoppe narkoleverancer: Voldtaget af flere mænd